Meisie uit skool verban ná verkragting | Nuus24
Man in hof ná hy seun verkrag
Djakarta – 'n Indonesiese skool het 'n 14-jarige meisie verban en beweer sy het die skool se beeld geskaad nadat sy deur 'n vermeende mensehandelaar verkrag is, het 'n kinderregte-aktivis Dinsdag gesê.Arist Merdeka Sirait, voorsitter van die Nasionale Kommissie vir Kinderbeskerming, het gesê 'n privaatskool net buite Djakarta het die tiener Maandag tydens 'n seremonie, wat deur leerders bygewoon is, verban. 'n Onderwyser het aan die meisie gesê sy het "die skool se beeld geskaad", het Sirait gesê. "Die skool het haar trauma vererger deur haar voor honderde skoolmaats te verneder," het hy aan AFP gesê. Die kommissie het 'n brief uit protes teen die verbanning aan die skool se bestuur gestuur en gaan ook 'n skrywe aan die ministerie van onderwys rig en vra dat hul lisensie nagegaan moet word, het Sirait gesê. "Die meisie was 'n slagoffer van kinderhandel. Die skool moes haar help om haar trauma te verwerk," het hy gesê. 'n Lid van die sindikaat het die meisie op Facebook kontak. Hy het die meisie verlede maand 'n week lank gevange gehou. Die skool kon nie vir kommentaar bereik word nie. – Volg Nuus24 op Twitter. - Sapa - AFP
Lees meer oor: djakarta | verkragting | kan jy glo? VOLGENDE OP NUUS24X
Laat staan nog die afskrik-aarde daarvan. Die doodstraf is 'n keuse wat die die moordenaar neem - daardie oomblik wanneer sy gedagtes in 'n daad oorgaan... Hetsy dit die eerste, of die vierde skoot is...